Bicikloŝtelistoj

Ladri di biciclette (Bicikloŝtelistoj, publikigita laŭ la nomo The Bicycle Thief en Usono), kio kondukis same erare en multaj landoj al titolo kiel Bicikloŝtelisto, estas filmo de 1948 reĝisorita de Vittorio De Sica. La filmo sekvas la historion de malriĉa patro kiu serĉas en la Romo de post la Dua Mondmilito sian ŝtelitan biciklon, sen kiu li perdus la ĵus trovitan laboron kiu estus la savo de sia juna familio. En tiu serĉado iras kun li lia knaba filo, kiu estas ĉefa celo de la kompato de la publiko.

Adaptita por la kino fare de Cesare Zavattini el romano de Luigi Bartolini, la ĉefaj aktoroj estas Lamberto Maggiorani kiel la senespera patro kaj Enzo Staiola kiel kompatinda knabo. Bicikloŝtelistoj estis unu el la majstroverkoj de itala novrealismo.
La filmo honoriĝis per la Akademia premio por la plej bona fremdlingva filmo en 1950, ankaŭ ricevis Honoran Oskar-premion en 1950 kaj, ĝuste kvar jarojn post ties publikigo, ĝi estis konsiderita la plej granda filmo el ĉiuj tempoj fare de la gazeto Sight & Sound pere de enketsondado inter filmofaristoj kaj kritikistoj;   dekkvin jarojn poste la sama enketsondado rangis ĝin inter la plej grandaj filmoj el ĉiuj tempoj.Sight and Sound Top Ten Poll , director's list 2002. Laste alirita: 2014-01-19.

Ĝi estas ankaŭ unu el la dek pintoj inter la 50 filmoj kiujn oni devus vidi je aĝo de 14 fare de la Brita Kininstituto.

Referencoj

 Eksteraj ligiloj 


  (Germana dialogo)
 Bicycle Thieves eseo ĉe Criterion Collection de Godfrey Cheshire ("Bicycle Thieves: A Passionate Commitment to the Real")
 Bicycle Thieves eseo ĉe Criterion Collection de Charles Burnett ("Bicycle Thieves: Ode to the Common Man")
  de A. O. Scott (The New York Times) ĉe YouTube


Kategorio:Italaj dramaj filmoj
Kategorio:Filmoj aperintaj en 1948
Kategorio:Novrealismo